Պե՞տք է արդյոք հոգևորականները տեր կոչվեն։ Անգլիկան եկեղեցու եպիսկոպոսին դիմում են որպես «տեր»։ Կաթոլիկ եկեղեցու բարձրագույն հոգևոր պաշտոնյաներին՝ պրելատներին, դիմում են որպես «գերապայծառ», ինչը նշանակում է «իմ Տեր»։ Որոշ երկրներում հոլանդական ռեֆորմատական եկեղեցու ծառայողներին դիմում են «dominee» տիտղոսով, որը ծագել է լատիներեն «dominus» բառից և նշանակում է «տեր»։ Սակայն Հիսուսը իր աշակերտներին պատվիրեց. «Դուք գիտեք, որ ազգերի իշխանները տիրում են ժողովրդի վրա.... Ձեր մեջ չպետք է այդպես լինի» (Մատթեոս 20։25, 26)։ Իսկ Պետրոս առաքյալը գրել է. «Ոչ թե իշխելով նրանց վրա, ովքեր Աստծու ժառանգությունն են, այլ հոտին օրինակ լինելով» (1 Պետրոս 5։3)։ Երբ Հիսուսը մի առիթով խոնարհաբար լվաց աշակերտների ոտքերը, ասաց նրանց. «Դուք ինձ «Ուսուցիչ» և «Տեր» եք անվանում և ճիշտ եք անում, որովհետև այդպես էլ կա» (Հովհաննես 13։13)։ Ճի՞շտ է արդյոք, որ տղամարդիկ օգտագործեն կրոնական տիտղոսներ, որոնք Աստծուն և նրա Որդուն են պատկանում։